Timsirin ad rnunt tajerrumt, taseftit, tirawalt, ad nelḥaq ɣer temsirt-nni n useɣi ilmend n tfelwit n uktazal, tafelwit-a d amnir i unelmad, llan deg-s isefranen. Tella ɣef tnekda n tferkit, tugna n uḍris, taɣessa n uḍris, iferdisen n tutlayt akked tira. Tettili ɛlaḥsab n wanawen n uḍris, dagi iselmaden s umata ttarran-d tiferkiyin n yinelmaden i d-uran i tikkelt tamezwarut i wakken ad xedmen aserwes gar tferkit-is d tfelwit-nni. Iswi n tfelwit-agi anelmad ad yektazel wa ad isseɣti tucḍiwin-is s yiman-is. Yella wanda aselmad ad imud taferkit n unelmad i wayeḍ akken ad tt-id yesseɣti.